What Do I Have to Do

"What Do I Have to Do" (בעברית: "מה אני צריכה לעשות") הוא שיר שבוצע על ידי הזמרת-יוצרת האוסטרלית קיילי מינוג, מתוך אלבום האולפן השלישי שלה, Rhythm of Love. השיר נכתב והופק על ידי סטוק אייטקן ווטרמן. במקור, תוכנן לפרסם את השיר לאחר הסינגל "Better the Devil You Know", אך במקום זאת, פורסם "Step Back in Time", ולאחר מכן פורסם What Do I Have to Do, כסינגל השלישי ב-21 בינואר 1991. השיר זכה לביקורות חיוביות מצד רוב מבקרי המוזיקה.

השיר הגיע בשיאו למקום ה-11 במולדתה אוסטרליה. בבריטניה, זכה השיר להצלחה, והגיע בשיאו למקום השישי. השיר זכה להצלחה גם בצרפת ובהולנד.

השיר בוצע ברוב סיבובי ההופעות של מינוג, בהם Rhythm of Love Tour, Let's Get to It Tour, Intimate and Live, Showgirl: The Greatest Hits Tour, Showgirl: The Homecoming Tour ו-Aphrodite: Les Folies Tour.

 רקע 
במקור, תוכנן השיר לצאת כסינגל שייצא לאחר "Better the Devil You Know", אך פורסם מאוחר יותר, כסינגל השלישי מהאלבום, והוא נערך במיקס חדש עבור הסינגל. בספר הביוגרפי "Girl Next Door" משנת 1999, נחשף כי What Do I Have to Do הוא השיר שמינוג הכי אוהבת לבצע בלייב. עטיפת הסינגל צולמה על ידי רוברט ארדמן.

 הצלחה 
 ביקורות 
השיר זכה לביקורות חיוביות מאוד ממבקרי מוזיקה רבים. קרוליין סאליבן מ-Smash Hits כינתה אותו "עליון", וטענה שהשיר "חוזר לצליל הישן והמרגיע של קיילי". במהלך סקירת האלבום Rhythm of Love, כריס טרו מ-Allmusic הדגיש כי זהו השיר הטוב ביותר באלבום.Allmusic review במהלך סקירת האלבום Ultimate Kylie, מארק אדוארדס, ממגזין Stylus העניק לו ציון חיובי, ואמר כי השיר, יחד עם "Shocked" ו-Give Me Just a Little More Time "היו שירים נהדרים".Stylus Magazine review | Ultimate Kylie ג'ייסון שווהן מ-About.com אמר כי השיר, יחד עם "Better The Devil You Know" ו-"Don't Change a Thing", "הם כלום אם לא יצירות מופת של פופ". שווהן אף כינה את השיר כ-"קלאסיקת פופ". www.about.com ב-NME נבחר השיר כרצועה ה-30 הטובה ביותר לשנת 1991.http://www.nme.com/bestalbumsandtracksoftheyear/1991

 הצלחה במצעדים 
השיר הופיע לראשונה במצעד הסינגלים האוסטרלי במקום ה-27, והגיע בשיאו למקום ה-11, בו שהה שבועיים רצופים.http://australian-charts.com/showitem.asp?interpret=Kylie+Minogue&titel=What+Do+I+Have+To+Do&cat=s במצעד ההולנדי, מוקם השיר לראשונה במקום ה-99, והגיע בשיאו למקום ה-81, בו שהה שבוע אחד בלבד. במצעד הצרפתי, הגיע השיר בשיאו למקום ה-50.

 מיקומי שיא 

 קישורים חיצוניים 

 הערות שוליים 

קטגוריה:שירי 1990
קטגוריה:סינגלים מ-1991
קטגוריה:שירי קיילי מינוג
קטגוריה:שירים באנגלית
קטגוריה:שירי לפידים
קטגוריה:שירי יורודאנס